Gwyddonle T 2021 - Prifysgol Abertawe
Gweithgareddau ac adnoddau gwyddoniaeth cyfrwng Cymraeg i wylio ac i lawrlwytho
Adnoddau ar-lein fel rhan o Eisteddfod T
Yn ystod wythnos Eisteddfod T eleni, mae gwyddonwyr Prifysgol Abertawe'n cyflwyno cyfres o weithgareddau ar-lein cyfrwng Cymraeg fel rhan o'r digwyddiad. Mae fideos ar gael ac adnoddau i'w lawrlwytho ar y dudalen hon.
Gyda'r Eisteddfod yn cael ei symud ar-lein llynedd, mae'r Urdd yn anelu at gynnal Eisteddfod T fwy arloesol fyth eleni drwy gynnwys mwy o gystadlaethau ac elfennau newydd er mwyn cynnig profiadau unigryw i holl blant a phobl ifanc Cymru, eu hathrawon a'u teuluoedd. Mae Prifysgol Abertawe'n parhau i gynnig gweithgareddau gwyddoniaeth bob dydd yn ystod yr wythnos ar Ap yr Eisteddfod ac isod.
Digwyddiadau Byw y GwyddonLe
Bydd Technocamps yn cynnal dwy sesiwn fyw 'Achub y Gofodwr' ar Zoom yn ystod wythnos Eisteddfod yr Urdd eleni fel rhan o arlwy'r GwyddonLe. Mae'r sesiynau, a fydd yn cael eu cynnal ar brynhawn Mawrth, 1af Mehefin, a bore Gwener 4ydd Mehefin, yn addas ar gyfer plant 9-13 oed. Bydd angen i blant ddatrys problemau i achub "gofodwr" a bydd cyfle iddynt holi cwestiynau am y gofod hefyd!
I gofrestru, cliciwch ar y dolenni isod;
Dydd Mawrth, 1af Mehefin am 2pm bit.ly/AchubyGofodwr1
Dydd Gwener, 4ydd Mehefin am 10am bit.ly/AchubyGofodwr25
Ganol dydd ar ddydd Gwener, 4ydd o Fehefin, bydd Her Sefydliad Morgan – ein cystadleuaeth ddadl gyhoeddus – yn cael ei chynnal yn fyw. Ewch i dudalen Her Sefydliad Morgan am fanylion.
Mae fideos newydd eleni ar gael isod ac yn cynnwys y canlynol;
Sut mae planhigion yn cymryd dŵr wrth ddefnyddio'r sylem gyda Dr Gethin Thomas
Llosgfynyddoedd gyda Tom Kemp
Y Synhwyrau gyda Dr Alwena Morgan
Arbrawf Batri Ceiniog gyda Carys Worsley, Specific IKC, Prifysgol Abertawe
Toddion ac Osmosis gyda Dr Gethin Thomas
Sut mae dull Gauss yn gweithio i gyfrifo cyfanswm gyda Dr Kristian Evans
Haematoleg: Grwpio Gwaed gyda Dr Alwena Morgan
Fideos ac adnoddau'r GwyddonLe
Fideo gyda Dr Gethin Thomas, Uwch-ddarlithydd Biowyddorau Prifysgol Abertawe, yn dangos arbrawf syml i ddangos sut mae planhigion yn cymryd dŵr wrth ddefnyddio'r sylem. Mae'r fideo'n addas i blant Cynradd.
Fideo gyda Tom Kemp, Myfyriwr Daearyddiaeth ym Mhrifysgol Abertawe, yn dangos arbrawf syml i greu llosgfynydd y gall plant a phobl ifanc gynnal yn ddiogel adref. Mae'r fideo'n addasi blant Cynradd.
Fideo gyda Dr Alwena Morgan, Uwch-ddarlithydd Biofeddygaeth Prifysgol Abertawe, yn esbonio'r synhwyrau. Mae'r fideo'n addas i blant Cynradd.
Fideo i blant Cynradd gyda Dr Gethin Thomas, Uwch-ddarlithydd Biowyddorau Prifysgol Abertawe, yn dangos arbrawf syml i weld pa effaith mae newid y toddion yn cael ar osmosis.
Fideo i blant Cynradd gyda Carys Worsley, Specific IKC, Prifysgol Abertawe, yn dangos arbrawf syml i greu batri y gall plant a phobl ifanc eu gynnal yn ddiogel gartref.
Fideo i ddisgyblion Uwchradd yng nghwnni Dr Kristian Evans, Athro Cyswllt Mathemateg Prifysgol Abertawe, yn dangos sut mae dull Gauss yn gweithio i gyfrifo cyfanswm. Dysgwch fwy am Dull Mathemategol Gauss.
Fideo i ddisgyblion Uwchradd gyda Dr Alwena Morgan, Uwch-ddarlithydd Biofeddygaeth Prifysgol Abertawe, yn dangos arbrawf Grwpio Gwaed ABO a Rhesws. Os ydych ch'n dymuno cynnal yr arbrawf hon yn eich ysgol, lawrlwythwch yr adnodd Grwpio Gwaed sy'n cydfynd â'r fideo.
I gydfynd â'r fideos mae adnoddau ar gael i'w lawrlwytho. Mae'r adnoddau'n amrywio ac yn addas i ystod oed rhwng 2-16 oed. Mae lluniau i'w lliwio, taflenni gwaith, cwis emojis, chwileiriau a mwy.